欽定古今圖書集成/博物彙編/藝術典/第174卷

以2024年12月26日从维基文库导出

← 博物彙編 藝術典 第一百七十三卷

欽定古今圖書集成

博物彙編 第一百七十四卷

博物彙編 藝術典 第一百七十五卷 →

姊妹计划: 数据项

欽定古今圖書集成博物彙編藝術典

第一百七十四卷目錄

醫部彙考一百五十四

脣口門二

方〈赴筵散　赤白口瘡方　口瘡糜痛方　又方　兼金散　黃白散　綠袍散　碧雪

換金散　乳香散　沒藥散　青金散　茱萸散　如聖散　破血丹　龍膽瀉肝湯　益膽

湯　三黃湯　芎芷膏　加減甘露飲　升麻黃連丸　柴胡地骨皮湯　涼膈散　玉芝飲

子　升麻煎　硼砂丸　黑參丸　理中湯　四物湯　瀉胃湯　薏苡仁湯　芍藥湯　五

苓散　導赤散　胡黃連散　必效散　黃蘗散　涼膈散　甘桔湯　三補丸　金花丸

黃連升麻湯　綠袍散　蜜蘗散　黃連散　蟾酥綿　黃連解毒湯　養正丹　黑錫丹

升麻飲　冰蘗丸　加減瀉白散　生香膏　地骨皮丸　己椒藶黃丸　當歸龍薈丸　三

黃丸　小柴胡湯　濟陰地黃丸　柴胡清肝散　清胃散　歸脾湯　補中益氣湯　羌活

散　瀉黃飲子　五福化毒丹　半夏散　獨活散　升麻飲　生地黃煎　脣生腫核方

黃蘗散　銅粉丸　小柴胡湯　七福飲　二陰煎　徙薪飲　大分清飲　理陰煎　五君

子煎　冰玉散　冰白散　福建香茶餅　歸脾養榮湯　烙鐵法　除根搽藥　生肌散

口瘡不歇方　升麻煎　又方　又方　又方　又方　薔薇圓　又方　又方　口旁惡瘡

方　膏方　又膏方　甘草圓　虛勞口乾方　五香圓　含香圓　口臭方　又方　口臭

轉香方　口臭方　口香去臭方　又方　又方　又方　七孔臭氣皆令香方〉

單方

鍼灸

導引

醫案

藝術典第一百七十四卷

醫部彙考一百五十四醫部彙考一百五十四

脣口門二脣口門二

方方

赴宴散〈澹寮〉赴宴散〈澹寮〉

治口瘡

五倍子一兩，　黃蘗蜜炙紫色　滑石各五錢

右為末，每取半錢，摻口內，奇效。

赤白口瘡方〈丹溪〉赤白口瘡方〈丹溪〉

黃蘗　青黛　密陀僧等分。

為末摻之

口瘡糜痛方〈回春〉口瘡糜痛方〈回春〉

黃連　黃蘗　黃芩　梔子　細莘　乾薑各等分。

為末。先以米泔漱口。後摻之。

又方〈丹溪〉又方〈丹溪〉

治前證

細莘　黃蘗炒，等分

右為末，摻口內，吐涎即差。

兼金散〈三因〉兼金散〈三因〉

治熱毒生口舌瘡

黃連　細莘等分。

為末。先以布裹蘸水拭淨患處。乃摻藥吐涎即愈。

黃白散〈回春〉黃白散〈回春〉

治口瘡。并口中疳瘡如神。

黃蘗　孩兒茶、　枯白礬各等分。

為末。先以冷米湯漱口。乃摻之。

綠袍散〈醫鑒〉綠袍散〈醫鑒〉

治口瘡

黃蘗蜜炙，一兩　青黛三錢，　片腦二分。

右為末，摻患處，吐出涎即愈。

碧雪〈得效下同〉碧雪〈得效下同〉

治口舌生瘡，舌強腮腫，喉閉。

蒲黃　青黛　硼砂　焰硝　甘草各等分。

為末。以手指摻於口中，嚥津下。

換金散換金散

治毒熱口瘡

乾薑、　黃連等分。

為末。摻瘡上。初若不堪。應手即愈。

乳香散〈綱目下同〉乳香散〈綱目下同〉

治赤口瘡

乳香、　沒藥各一錢，　白礬半錢，　銅綠少許。

右為末摻之

沒藥散沒藥散

治白口瘡

沒藥、　乳香、　雄黃各一錢，　輕粉半錢，　《巴豆霜》 少許。

右為末摻之

青金散〈丹溪〉青金散〈丹溪〉

治白口瘡。急惡。狀如木耳。

五倍子、　青黛各四錢。

為末。油調貼瘡上。喉中瘡爛。以竹管吹入。有涎吐之。

茱茰散〈得效〉茱茰散〈得效〉

治口瘡及咽痛

吳茱茰　地龍等分。

為末。米酢入生麴調塗足心。神效。或只用茱茰為末。水調敷足心亦愈。

如聖散〈簡易〉如聖散〈簡易〉

治小兒口瘡，不能吮乳。

巴豆一粒或二粒，去皮研爛，不去油。

右入朱砂、黃丹各少許，敷紙上，剝開兒顖上髮，貼在「顖門上。如四邊起粟米泡，便用溫水洗去藥，更用菖蒲水洗之，便安。如神。」

破血丹〈醫林〉破血丹〈醫林〉

《天花粉》三兩，　赤芍藥二兩，　薑黃、　白芷各一兩

右為末，每用少許乾摻，或蜜調塗之。

龍膽瀉肝湯〈綱目〉龍膽瀉肝湯〈綱目〉

治口苦

柴胡一錢，　生甘草　人參、　天門冬　麥門冬 黃連　黃芩　草龍膽　山梔仁　知母各五分， 五味子七粒

右剉，作一貼，水煎，空心服。忌辛熱物。

益膽湯〈河間〉益膽湯〈河間〉

治謀慮不決。膽虛氣上溢。口苦。

黃芩、　人參、　甘草各一錢，　遠志去骨、　官桂各 七分，　苦參、　茯神各三分。

右剉，作一貼，水煎服。

三黃湯〈回春〉三黃湯〈回春〉

治脾熱口甘

黃連、　黃芩、　梔子、　石膏、　白芍藥、　桔梗、 陳皮、　茯苓各八分，　白朮、　甘草各三分。

右剉，作一貼，烏梅一箇，水煎服。

芎芷膏〈得效〉芎芷膏〈得效〉

治口氣熱臭

川芎、　白芷。

右等分為末，蜜丸芡實大。每一丸，臨臥噙化。

加減甘露飲〈本事〉加減甘露飲〈本事〉

治胃熱口臭。口瘡牙宣。

熟地黃、　生地黃、　天門冬　黃芩　枇杷葉 茵陳　枳殼　石斛　甘草各一兩，　犀角三錢。

右為末，每二錢，水煎服。此方有犀角一味，甚有道理，有奇效。

升麻黃連丸〈正傳〉升麻黃連丸〈正傳〉

治口臭穢。惡人不得近。

黃芩酒洗，二兩　黃連一兩，　生薑取汁　蓮花 青皮　升麻各五錢　生甘草二錢　白檀香一錢

右為末，蒸餅和丸彈子大，每一丸，細嚼，白湯下。

柴胡地骨皮湯〈河間〉柴胡地骨皮湯〈河間〉

治膀胱移熱小腸，上為口糜。

柴胡、　地骨皮各二錢半。

右剉，作一貼，水煎服。

涼膈散〈回春〉涼膈散〈回春〉

治「三焦火盛。口舌生瘡。」

連𧄍一錢二分。　黃芩　梔子仁　桔梗　黃連 生地　薄荷　當歸　枳殼　甘草　赤芍各七分。

右剉，作一貼，水煎服。

玉芝飲子〈東垣〉玉芝飲子〈東垣〉

治膈熱，口舌生瘡，咽喉腫痛。

甘草製，二兩　藿香葉　石膏煅　梔子仁各一兩

右為末，每一錢，新水調下。

升麻煎〈直指〉升麻煎〈直指〉

治心脾有熱，口舌生瘡破裂。

升麻、　元參、　川芎、　生地黃、　麥門冬各一錢， 黃連、　大黃、　黃芩、　甘草各五分。

右剉，作一貼，入薑三片，棗二枚，水煎服。

硼砂丸硼砂丸

治口舌生瘡口臭

寒水石二兩五錢，　硼砂五錢，　馬牙硝一錢， 龍腦、　麝香各五分。

右為末，以甘草五錢浸汁熬膏，搜和作丸，芡實大，含嚥津下，或取末摻之。

黑參丸〈丹溪〉黑參丸〈丹溪〉

治口舌生瘡，連年不愈。

元參、　天門冬、　麥門冬。

右等分為末，蜜丸彈子大，每噙化一丸。

理中湯〈仲景〉理中湯〈仲景〉

治虛火口瘡，服涼藥不愈者，此中焦氣不足，虛火泛上。

白朮二錢，　人參、　乾薑、　製甘草各一錢

右剉，水煎服。甚者加「附子。」

四物湯〈入門〉四物湯〈入門〉

治陰虛者

生地黃二錢，　當歸、　白芍藥、　川芎各一錢。

水煎加知母黃蘗

===瀉胃湯===

治胃實熱。脣口乾裂。煩渴便祕。

大黃二錢半　葛根一錢，　桔梗、　枳殼、　前胡、 杏仁各五分。

右剉，作一貼，入生薑三片，水煎服。

薏苡仁湯〈得效〉薏苡仁湯〈得效〉

治風腫有濕。脣口瞤動。

薏苡仁、　防己、　赤小豆炒　炙甘草各一錢半。

右剉水煎服

芍藥湯〈回春〉芍藥湯〈回春〉

治脾火盛，脣口生瘡，或多食易饑。

甘草五分，　赤芍、　梔子、　黃連、　石膏、　連𧄍 薄荷各一錢。

右剉，作一貼，水煎服。

五苓散〈仲景〉五苓散〈仲景〉

治口糜

猪苓　茯苓　白朮炒，各十八銖　桂心六兩 澤瀉一兩六銖半

右為末每服三錢

導赤散〈河間〉導赤散〈河間〉

治前證

生地　木通　甘草梢、　淡竹葉各等分。

水煎服

胡黃連散胡黃連散

治前證

胡黃連五分，　藿香一錢。　細莘　黃連各三錢。

右為末，每半錢乾摻口內，漱吐之。

必效散必效散

治前證

白礬、　大黃各等分。

右為細末，臨臥乾貼，瀝涎盡，溫水漱之。

黃蘗散黃蘗散

治前證

白殭蠶直者，置新瓦上，下以火煿斷絲，去火毒； 黃蘗蜜塗炙乾，去火毒。

右研極細，少許摻瘡上及舌上，吐涎。

涼膈散涼膈散

治口瘡

連𧄍四兩　大黃酒浸　芒硝　甘草各二兩 梔子炒黑　黃芩酒炒　薄荷各一兩

右為末，每服三錢，加竹葉，生蜜煎。

甘桔湯甘桔湯

治前證

桔梗一兩，　甘草二兩。

水煎服

三補丸三補丸

治前證

黃芩、　黃連、　黃蘗。

等分，為末，水丸。每服三十丸，白湯下。

金花丸金花丸

治前證

黃連、　黃蘗、　黃芩、　梔子、　大黃。〈便祕加之〉

等分，為末，水丸。每服三十丸，白湯下。

黃連升麻湯黃連升麻湯

治前證

升麻一錢半，　黃連三錢。

水煎服。或為細末，綿裹含津嚥。

綠袍散綠袍散

治前證

《黃蘗》四兩，　《炙甘草》二兩，　青黛一兩。

右先取二味為末，入青黛同研勻，乾貼。

蜜蘗散蜜蘗散

黃蘗不計多少，蜜炙灰色。

為細末。乾摻上。臨臥。忌酒酢醬。犯之則瘡難愈。

黃連散黃連散

治前證

黃連、　𥐚硝、　白礬各五錢，　薄荷一兩。

右為粗末，用臘月黃牛膽，將藥入膽內，風頭挂兩月取下。如有口瘡，旋將藥研細，入於口瘡上，去其熱涎，即愈。

蟾酥綿蟾酥綿

治前證

「蟾酥五皂角子大　硼砂、　龍腦　麝香」各一皂角 子大。

右研極細，以溫湯半盞化令勻，入緋綿秤半錢，蘸藥汁曬乾，候藥汁盡，將綿寸截，「每用一片，貼於患處，有涎即吐，一日三五次易之，取瘥。」

黃連解毒湯黃連解毒湯

治前證

黃連、　黃芩、　黃蘗、　梔子。

等分水煎服

===養正丹===

治前證

朱砂飛細　硫黃研細　水銀　黑鉛各一兩

右用鐵盞一箇，燃炭鎔鉛成汁，入水銀，以柳條攪勻，下朱砂，攪至不見星，取起略停，方可下硫黃末，急攪成汁，如焰起，以酢灑之，候冷取出，研極細末，煑糯米糊丸菉豆大，每服七分，鹽湯紅棗湯任送。中氣虛人，用人參湯送。

黑錫丹黑錫丹

治前證

黑鉛　硫黃各二兩

右將鉛鎔化，漸入硫黃，候結成片，傾地上出火毒，研至無聲為度。

升麻飲升麻飲

治口內生瘡。齒齗肉爛。

升麻　元參　黃連　黃芩　葛根　羚羊角鎊 大黃　羌活　防風　麥冬去心　菊花各半兩 人參　知母　炙甘草各二錢半

右㕮咀，每服三錢，水一盞，煎至七分，去滓，食後溫服。一方無人參，有牛蒡子。

冰蘗丸冰蘗丸

治前證

龍腦少許　黃蘗日乾　硼砂研　薄荷葉各等分

右為細末，研勻，生蜜和丸如龍眼大，每服一丸，津液化下。「瘡甚者，加腦子研。」

加減瀉白散加減瀉白散

治口臭

桑白皮三錢，　桔梗二錢，　五味子二十一粒， 地骨皮、　炙甘草各一錢半，　知母七分，　黃芩、 麥門冬各五分。

右㕮咀，水二盞，煎至一盞，去查溫服，食遠，一日二服。忌酒濕麪及辛熱之物。

生香膏生香膏

治口氣熱臭

乾甜瓜子「去殼研細。」

用蜜少許調成膏。食後含化。或傅齒上尤妙。一方空心洗漱訖。含化一丸。如棗核大。

地骨皮丸地骨皮丸

治肺熱口臭。口中如膠。舌乾發渴。小便多。

地骨皮、　桑白皮、　山梔子、　黃芪、　馬兜鈴。

各等分，為細末，甘草膏和丸，如芡實大，每服一丸，食後噙化。

己椒藶黃圓〈仲景〉己椒藶黃圓〈仲景〉

治腸間水氣。口舌乾燥。

防己　椒目、　葶藶　大黃各一兩

右四味，為末，蜜丸如桐子大。先食飲服一丸，日三服。稍增，口中有津液，渴者，加芒硝半兩。

當歸龍薈丸當歸龍薈丸

治肝熱口酸

當歸酒洗　龍膽草酒洗　山梔炒黑　黃蘗炒 黃連炒　黃芩炒，各一兩　大黃酒浸　青黛飛 蘆薈各五錢　木香二錢　麝香五分

右為末，蜜丸，薑湯下。

三黃丸三黃丸

治口甘

黃連　黃芩　大黃酒，九蒸九曬。

右等分蜜丸桐子大

小柴胡湯小柴胡湯

治口苦

柴胡八兩　半夏半升　黃芩　人參　甘草蜜製， 各三兩

加生薑三兩，大棗十二枚，煎服。

濟陰地黃丸濟陰地黃丸

治「陰虛火燥，脣裂如繭。」

熟地黃《九蒸杵膏》　五味子　麥門冬　當歸 肉蓯蓉　山藥　枸杞子　山茱茰肉　甘菊花 巴戟肉各等分。

右為末，煉蜜丸如桐子大。每服七八十丸，空心食前白湯送下。

柴胡清肝散柴胡清肝散

治脣燥裂

柴胡　黃芩炒　當歸　丹皮　生地黃各一錢 黃連炒　山梔仁炒，各七分　川芎六分　升麻八 分　甘草三分

右，水煎服。若脾胃虛，去黃連，加白朮、茯苓。

清胃散清胃散

治前證

升麻二錢，　當歸一錢五分，　牡丹皮一錢五分， 生地黃、　川黃連各一錢。

水煎微冷服

歸脾湯歸脾湯

治前證

人參　白朮土炒　黃芪炙　白茯神　酸棗仁

龍圓肉各二錢　遠志　當歸各一錢　廣木香 甘草炙，各五分

加生薑棗水煎服

補中益氣湯補中益氣湯

治前證

黃芪《蜜灸》錢半　人參、　甘草炙，各一錢　當歸、 白朮、土炒　陳皮各五分　升麻、　柴胡各三分

加薑棗煎服

羌活散羌活散

治前證

羌活　茯苓、　薏苡仁各等分。

右每服三五錢，水煎，入竹瀝一匙服。

瀉黃飲子〈濟生〉瀉黃飲子〈濟生〉

治風熱蘊於脾經，脣燥裂無色。

白芷　升麻　枳殼麩炒　金釵石斛一錢二分 黃芩　防風各一錢半　「半夏薑湯泡七次」，一錢 甘草七分

水二鍾。薑三片，煎七分，食後服。

五福化毒丹五福化毒丹

治脣舌腫破生瘡。煩渴。

元參洗炒　桔梗各二兩　白茯苓一兩五錢 馬牙硝風化　青黛各一兩　甘草炒，七錢半 人參半兩　麝香一字

右為細末，煉蜜為丸，如皂角子大，以金銀箔各四十片為衣，每服一二丸，薄荷湯化下。如口臭，以生地黃汁化下，食遠服。

半夏散半夏散

治少陰口瘡，聲絕不出者，是寒氣遏絕，陽氣不伸。

半夏製，一兩　肉桂　烏頭各一字

右以水同煎一盞，分二服。

獨活散獨活散

治脣上生惡核腫，由脾胃多熱壅滯。

獨活　升麻　沉香　連𧄍　桑寄生　犀角屑 漢防已　大黃炒，各七錢半　炙甘草半兩

每服三錢，水一盞，煎至六分，去查，不拘時溫服。

升麻飲升麻飲

治脾胃有熱，風冷相乘，脣腫生核疼痛。

升麻　前胡　犀角鎊　薏苡　炙甘草各半兩 葛根　龍膽草　青竹皮各二錢半

右㕮咀，每服五錢，水一盞半，煎至八分，去查，食後服。

生地黃煎生地黃煎

治脾熱脣焦枯無潤澤

生地黃汁、　生天門冬汁各半升　麥門冬去心 葳蕤各二兩　黃芪　升麻各一兩五錢　細莘 川芎　白朮　甘草生，各一兩

右細剉，綿裹，酒浸一宿，以猪脂二斤，煎至藥色焦，綿濾去查，內鍋中，後下地黃、天門冬汁，熬令稠，磁器盛服。每半匙，不拘時含嚥下。

歷生腫核方歷生腫核方

松脂、　大黃、　白蘞、　赤小豆、　胡粉各等分

右為末，以雞子清調傅。

黃蘗散黃蘗散

治繭脣

黃蘗一兩。　五倍子二錢，　密陀僧、　甘草各一錢。

右除黃蘗，別餘藥為末，用水調傅於黃蘗上，火炙三五次，將蘗切成片子，臨臥貼之，天明即愈。

銅粉丸銅粉丸

治繭脣

銅青五錢　宮粉三錢　明礬　輕粉各一錢半 麝香一分五釐　冰片一分二釐　黃連二兩，切片 煎稠膏。

右為細末，黃連膏丸如芡實大，每用一丸，白湯泡開，紙蓋之，每洗燉熱，蘸上面清水勤洗之，其患自愈。

千金口臭方千金口臭方

橘皮二十銖，　桂心十八銖，　木蘭皮一兩，　大棗 二十枚

右四味，治下篩。酒服方寸匕，日三。久服身香。亦可以棗肉丸之，服二十丸如梧子大，稍加至三十丸。一方有芎藭十八銖。

七福飲〈景岳全書下同〉七福飲〈景岳全書下同〉

治「思慮不遂，肝膽虛而口苦者。」

人參　熟地各隨宜　當歸二三錢　棗仁二錢 白朮炒，一錢半，　炙甘草一錢　遠志製，三五分。

水二鍾，煎七分，食遠溫服。

二陰煎二陰煎

治「勞傷心脾，口糜」 兼火者。

生地、　麥冬各二、三錢，　棗仁二錢，　白茯苓、 元參、　木通各錢半，　生甘草一錢，　黃連一、二錢

水二鍾。加燈心二十根。或竹葉亦可。煎七分。食遠服。

徙薪飲徙薪飲

治三焦內熱，口苦口瘡。

陳皮八分，　黃芩二錢，　麥冬、　芍藥、　黃蘗、 茯苓、　牡丹皮各一錢半。

水一鍾半，煎七分，食遠溫服。

大分清飲大分清飲

治多酒濕熱口糜

茯苓、　澤瀉、　木通各二錢，　豬苓、　梔子。〈或倍之〉 枳殼、　車前子各一錢。

水一鍾半。煎八分。食遠溫服。如內熱甚者。加黃芩黃蘗草龍膽之屬。

理陰煎理陰煎

治肝膽虛而口苦

熟地三、五、七錢或一、二兩　乾薑炒黃，一、二、三錢 當歸二、三錢或五七錢　炙甘草一、二錢

水二鍾，煎七、八分，熱服。或加肉桂一、二錢。

五君子煎五君子煎

治前證

人參二三錢　乾薑炒黃，一二錢　炙甘草一錢 白朮　茯苓各二錢

水一鍾半煎服

冰玉散冰玉散

治口瘡糜爛

生石膏一兩，　《月石》七錢，　冰片三分，　殭蠶一錢。

右為極細末，小磁罐盛貯，或敷或吹。

冰白散冰白散

治「口瘡」 口疳糜爛者。

《人中白》。〈倍用〉　冰片少許，　銅綠、《酢製　杏仁》各等分。

右為細末，敷患上。有以蜜製黃蘗與人中白等分，仍加冰片用者當隨宜用之。

福建香茶餅福建香茶餅

治胃火口臭。又辟一切邪氣。

沉香、　白檀各一兩，　兒茶二兩，　粉草五錢， 麝香五分，　冰片三分。

右為極細末，糯米調，飲湯為丸，「黍米大」 ，噙化。

歸脾養榮湯〈瘡瘍全書〉歸脾養榮湯〈瘡瘍全書〉

治繭脣

當歸　川芎　白芍　生地　茯苓　小柴胡 陳皮　甘草　升麻　山梔　桔梗　麥門冬 黃芪　白朮　防風　黃連　黃蘗　牡丹皮 知母。

婦人加澤蘭、元胡索、香附。

烙鐵法烙鐵法

不拘金銀，打成烙鐵，每用艾火燃燒通紅，乘熱盪患上，再燃再盪，一日止可五六次，恐傷元氣，須要擇上吉日，不犯尻神，盪畢，隨將藥搽之，庶不再生矣。

除根搽藥除根搽藥

治前證

莧菜陰乾燒灰，三錢　銅青　枯礬　《雞內金》、 孩兒茶各二錢　輕粉　雄黃各一錢　麝香二分

右為細末，麻油調搽，明日再用甘草湯洗淨再烙如前，以平為度，復用「生肌散。」

生肌散生肌散

花蘂石、酢煆、　孩兒茶、　雞內金、　血竭各二錢， 飛丹、　乳香、　紅絨灰、　黃連各一錢。

右為細末，加冰片一分，乾摻。

口瘡不歇方〈千金方下同〉口瘡不歇方〈千金方下同〉

牛膝、　生蘘荷根各三兩　黃蘗一兩

右三味，㕮咀，以綿裹，酒三升，漬一宿，微火煎一兩沸，細細含之。

升麻煎升麻煎

治膀胱熱不已，口舌生瘡，咽腫。

升麻　元參　薔薇根白皮，去土　麝千各四兩 大青　黃蘗各三兩　蜜七合

右七味，㕮咀，以水七升，煮取一升五合，去滓，下蜜，更煎兩沸，細細含咽之。

又方又方

治口數生瘡。連年不瘥。

薔薇根　黃芩　當歸　桔梗　黃芪　白蘞 大黃生　鼠李根皮　白芍藥　續斷　黃蘗 葛根各一兩

右十二味，為末，以酒服方寸匕，日二。漿水服亦可。

又方又方

治胃中客熱，脣口乾燥生瘡。

茯苓　黃芩　甘草　大黃　薔薇根各三十銖 枳實　杏仁去皮尖　黃連各一兩　桂心半兩 䒷蔞根十八銖

右十味，為末，食前漿水服方寸匕，日二。

又方又方

治口瘡

升麻三兩，　乾生地黃五兩，　《薔薇根皮》，四兩， 黃蘗二兩

右四味，㕮咀，以水七升，煮取三升，去滓含之，瘥止，含極吐，卻更含。

又方又方

治口中瘡爛痛。不得食。

甘草一寸　黃連六銖，　杏仁二十枚

右三味，為末，合和，綿裹杏仁大，含之，勿咽，日三夜一。

薔薇圓薔薇圓

治口中瘡。身體有熱氣痱瘰。

薔薇根、　黃芩、　芍藥、　當歸、　葛根、　《白蘞》 《黃蘗》　《石龍芮》。〈翼作黃連〉　鼠李根、　續斷、　黃芪各一 兩　䒷蔞根二兩

右十二味，為末，蜜丸如梧子大。每服十丸，日三。

又方又方

治口吻瘡

梔子、　甘草各十八銖　細莘三十銖　桂心十二 銖　芎藭一兩

右五味，為末，蜜丸。食後服七丸，日再服，瘥。

又方又方

治前證

芎藭　白芷　橘皮　桂心　棗肉各一兩半。

右五味，為末，蜜丸。食後服十五丸，又含之，以瘥為度。此方甚驗。

口旁惡瘡方口旁惡瘡方

亂髮灰、　故絮灰、　黃連末、　乾薑末

右四味等分，合和為散，以粉瘡上，不過三遍即愈。

膏方膏方

治口中瘡。咽喉塞不利。口燥。

豬膏、　白蜜、　黃連各一兩

右三味，合剪去滓，攪令相得，含之如半棗大，日四五，夜二。

又膏方又膏方

治熱病口爛。咽喉生瘡。水漿不得入。

當歸，　射干、　升麻各一兩，　附子半兩

右四味，㕮咀，以猪脂四兩，先「煎令成膏，下著地，勿令大熱，內諸藥，微火煎，令附子黃色，藥成，絞去滓，內白蜜四兩，復上火一兩沸，令相得，置器中令凝。」 取如杏仁大含之，日四五遍，輒咽之。

甘草圓甘草圓

治口中熱乾

甘草、　人參、　半夏、　生薑、　烏梅肉各一兩半， 《棗膏》，二兩半。

右六味，為末，蜜丸如彈子大，旋含咽，日三。

虛勞口乾方虛勞口乾方

酸棗仁，　酸石榴子，　烏梅肉各五合，　䒷蔞實， 葛根，　甘草各二兩，　麥冬四兩　覆葐子三合

右八味，為末，以蜜丸如棗大，含之，以潤為度。

五香圓五香圓

治口臭身臭。令香。止煩散氣。

豆蔻，　丁香，　藿香，　零陵香，　青木香，　白芷， 桂心各一兩，　香附二兩，　檳榔二枚，　甘松香， 當歸各半兩

右十一味，為末，蜜和丸。常含一丸如豆大許，咽汁，日三夜一。

含香圓含香圓

治口氣臭穢。宜常服之。

丁香半兩，　甘草生，三兩　芎藭一兩，　細莘， 桂心，各一兩半。

右五味，為末，蜜和丸如彈子大，臨臥服二丸。

口臭方口臭方

桂心、　甘草、　細莘、　《橘皮》。

右四味，等分，治下篩，以酒服一錢匕，瘥止。

又方又方

治前證

《棗肉》八兩，　芎藭、　白芷　橘皮、　桂心各四兩

右五味，為末，次內棗肉，乾則加蜜和丸如大豆許。旦服十丸，食前食後常含之，或吞之，七日口并身大香。

口臭轉香方口臭轉香方

桂心。〈古今錄用細莘〉　甘草各等分。

右二味，為末，臨臥以指撮許，酒服二十日即香。

口臭方口臭方

蜀椒、　桂心各等分。

右二味，為末，酒服三指撮許。

口香去臭方口香去臭方

甘草二十銖，　白芷十八銖，　芎藭二十四銖，

右三味，治下篩，以酒服方寸匕，日三服，三十日香。

又方又方

大棗、　《瓜子仁》　《松根白皮》

右三味，治下篩，以酒服方寸匕，日二服，百日衣服俱香。

又方又方

瓜子仁　芎藭　藁本　當歸　杜蘅各六銖 細莘半兩　防風二兩

右七味，治下篩。食後飲服方寸匕，日三服。一方加白芷十八銖。

七孔臭氣皆令香方七孔臭氣皆令香方

沉香五兩，　藁本三兩，　白瓜瓣半升，　生甘草， 當歸，　芎藭，　麝香各二兩，　丁香五合

右八味，為末，蜜丸小豆大。食後服五丸，日三。

單方單方

緊脣及重齶重齦，蛇蛻燒為末，先拭後傅。

凡脣上瘡，取東壁土和胡粉傅之。〈救急〉

脣吻生瘡：用新瓦為末，生油調塗。〈集元〉

脣腫黑，痛癢不可忍，用大錢四文，於石上磨猪脂汁 塗之，不過數次愈。〈活幼新書〉

脣腫生瘡。連年不瘥。以八月藍葉一斤。搗汁洗之。不 過三度瘥。〈丹溪〉

脣裂生瘡：瓦花、生薑入鹽少許搗塗。〈摘元〉

冬月脣裂，香油頻頻抹之。〈相感志〉

又方：白荷花瓣貼之，神效。如開裂出血者，即止。〈丹溪〉 脣乾裂痛：桃仁搗和猪脂傅。〈海上〉 脣燥生瘡，「青皮燒灰研，猪脂調塗之。」 脣裂生瘡，「橄欖炒研，猪脂和塗之。」 脣舌生瘡，雞舌香末，綿裹含之。〈外臺〉

瀋脣緊裂：用𪔀甲及頭燒研傅之。〈類要〉 冬日脣裂：煉過猪脂，日日塗之。〈十便良方〉 緊脣裂痛：螻蛄燒灰傅之。〈千金下同〉

口脣生核：猪屎絞汁溫服。 脣緊瘡裂，屠几垢燒存性傅之。

脣急作痛：「五倍子、訶子肉等分為末傅之。」〈得效〉 又方用青皮燒灰，猪脂調塗。仍將青皮灰末，每一錢， 酒調服。〈入門〉

又方亂髮、露蜂房、元畜毛燒灰，猪脂調搽。〈得效下同〉 又方：蛇蛻皮或蠐螬燒為灰，猪脂調傅。 又方：硫黃、白礬、枯朱砂、水銀、麝香，黃蘗為末，和水銀， 磁器中臘月猪脂和如泥，光淨拭脣，卻以膏塗之。 又方：「黃連一分，乾薑半分，炮，為細末，傅之。」

又方「蛇蛻灰、晚蠶蛾末，油調傅之。」

又方「以甑上滴下汗塗，神效。」

緊脣：皂角末少許，水調塗之。

風濕入脾，脣口瞤動𤸷揭，頭目眩痛，結核浮腫用「薏 苡仁炒、防己、赤小豆炒、甘草炙等分，入薑煎服。」 又方：「用松脂半兩，大黃、白蘞、赤小豆、胡粉各二錢半， 為細末，雞子清調塗之。」

補脣舌方用鮮蟹燒灰，每二錢同乳香、沒藥各二錢 半塗之，即生肉。如多去脣舌，用川烏、草烏為細末，攤 紙一條，以涼水調合貼之，即不覺疼，可用刀取。如流 血以陳石灰塗之即止。愈後舌硬，用白雞冠血點之 即軟。〈醫鑑〉

口臭：朝取井華水，口含吐，置厠下，數度即差。〈本草〉 口瘡硼砂、焰硝含口中，以天南星為末，用酢調貼足 心，神效。〈正傳〉

口瘡熱水半椀，入白礬一撮，待溫漱口，數次愈。〈種杏〉 又方：生白礬為末，傅之亦效。〈丹溪〉

口瘡：取膽礬火煅為末，傅瘡上，吐涎便差。〈本草〉 又方「膽礬一塊，百沸湯泡開，含漱即差。」〈綱目〉

大人口瘡：「密陀僧煅研摻之。」〈聖濟〉 口內熱瘡：用青錢二十文，炭火燒赤，投酒中服之立 瘥。〈本草〉

老小口瘡：水銀一分，黃連六分，水二升，煑五合，含之， 日十次。〈普濟〉

口瘡咽痛，上膈有熱，寒水石煆三兩，米砂三錢半，腦 子半字，為末，摻之。

太陰口瘡，用生甘草二寸，白礬一粟大，常噙之嚥津。 〈活法機要〉

口吻生瘡：縮砂殼煆研摻之即愈。此《蔡醫博祕方》。〈簡易〉 口瘡不瘥，及胸中並生者，不拘大人小兒，以角蒿塗 之，有汁吐去，一宿效。

口吻生瘡：用經年葵根燒灰傅之。〈外臺祕要〉

口中疳瘡：䕀冬花、黃連等分為細末，用唾津調成餅 子。先以蛇牀子煎湯漱口，乃以餅子傅之，其瘡立消 也。〈經驗〉口瘡及口氣口疳，濃煎升麻湯，入鹽，頻頻含漱。〈本草〉 久患口瘡生附子為末，酢麪調貼足心，男左女右，日 再換之。〈經驗〉

口臭：用細莘煑取濃汁，熱含冷吐之，即差。〈本草〉 口舌生瘡：以好酒煑黃連，取汁呷下，立愈。〈丹溪〉 虛火上壅口瘡，滿口連舌者，以「草烏頭、吳茱茰等分 為末，蜜調塗足心。」〈本事〉

心氣不足，口臭，益智去殼，加甘草為末，乾嚥下，或沸 湯點服。〈得效〉

《解頤》脫臼不能收上用南星末，薑汁調搽兩頰，一夜 即上。〈醫說〉

口中生瘡，天行熱甚者：蛇苺自然汁半升，稍稍嚥之， 即瘥。〈傷寒類要〉

口臭，用香薷甚捷，丁香不及焉。煑取汁，或飲或漱之， 甚妙。〈丹溪〉

口舌生瘡：赤梗蜜桶藤、高腳地銅盤、馬蹄香等分，以 酒搗汁，雞毛刷上，取涎出，即愈。〈普濟〉

經絡中有火邪，致使夢漏恍惚，口瘡咽燥。龍腦三錢， 黃蘗三兩，為末，蜜丸梧桐子大，每服麥門冬湯下十 丸。〈摘元〉

口疳臭爛：用黃蘗五錢，銅綠二錢，為末摻之，漱去涎 愈。〈三因〉

脣瘡痛癢：黃蘗末，以薔薇根汁調塗，立效。〈聖濟〉 口中痿瘡：東行棟根細剉，水煑濃汁，日日含漱，吐去 勿嚥。〈肘後〉

惡水入口。及皂莢水入口。熱痛不止。以皂莢子燒存 性一分。以糖半兩和膏含之。〈博濟〉

口鼻急疳，沒石子末，吹下部即瘥。〈千金〉

大小口瘡：「沒石子炮三分，甘草一分，研末摻之。」月內 小兒生口瘡者，以少許置乳上吮之，入口即啼，不過 三次。〈聖惠〉

口吻爛瘡：白楊嫩枝，鐵上燒灰，和脂傅之。〈外臺祕要〉 口瘡塞咽：用猪膏、白蜜一斤，黃連末一兩，合煎取汁， 熬稠。每服棗許，日五服。〈千金〉

久患口瘡：大椒去閉口者，水洗麪，拌煑作粥，空腹吞 之，以飯壓下。重者可再服，以瘥為度。〈食療本草〉 口內肉毬有根如線，五寸餘，如釵股，吐出不能食物， 捻之則痛徹心者，取麝香一錢研細，水調服之，日三 自消。〈夏子益奇疾方〉

口中氣臭：取茴香苗莖煑作羹，頻飲之。及生食並得。 〈本草下同〉

老血在心脾間。致咳唾言語氣臭。取射干根煑湯飲 之。

老人患口瘡，不能食，飲人熱乳，甚妙。

食韭口臭，沙糖解之。〈摘要〉

柚子治飲酒人口臭。可啖之。又煎湯飲。〈本草下同〉 赤白口瘡：蠐螬研汁，頻搽取效。

白梅治口臭，常含之可以香口。

脣燥緊裂：猪𦚟酒浸搽之。〈葉氏摘元〉 鵝口瘡，自內生出可治，自外生入不可治。用食草白 鵝下清糞濾汁，入沙糖少許搽之。或用雄鵝糞眠倒 者燒灰，入麝香少許搽之，並效。〈永類鈐方〉

一切口瘡：雞內金燒灰傅之，立效。〈活幼心書〉

鵝口白瘡：雞肫黃皮為末，乳服半錢。〈子母祕錄〉 鵝口桂末和薑汁塗之。〈湯氏寶書〉

口瘡赤者心熱，宜乳香散及天花粉末摻之。白者肺 熱，宜沒藥散、青金散，及黃蘗、蓽茇為末摻之，良久以 水漱口。〈入門〉

小兒口瘡爛：取羊乳時常含嚥。又治舌腫，吮之差。〈本草〉 口瘡：五倍子為末摻之，便可飲食。

口舌生瘡：「蠶繭五箇，包硼砂，瓦上焙焦，為末摻之。」 薔薇根治口舌生瘡，爛久不差，濃煎汁，稍稍含漱，溫 含冷吐，即效。冬取根，夏取莖葉用。

口瘡：白楊樹枝取漿水煎，和鹽含漱。

《香口去臭》：口噙雞舌香，即沉香花，如無沉香可代。 口中如膠而臭，知母、地骨皮、桑白皮、山梔、麥門冬、甘 草，鹽湯噙。早起汲井中第一汲水，即井華水，含之吐 棄厠，下即瘥。 口瘡糜痛：五倍子一兩，蜜炙黃蘗、滑石各五錢，銅綠 二錢，麝香二分半，為末摻之，極效。〈正傳〉

亂髮灰治口臭不可近用髮灰一錢，井華水調下，空 心服。〈醫說〉

口瘡甚者，用西瓜漿水徐徐飲之。冬月無此，用西瓜 皮燒灰傅之。〈丹溪下同〉

又方「遠志酢研，鵝毛掃患處出涎。」

口瘡：黃蘗酢漬含之亦愈。〈本草下同〉

心脾熱，口頰舌上生瘡：蜜炙黃蘗與青黛為末，摻之， 差。

口舌生瘡：「溺桶垽七分，枯礬三分，研勻摻之，有涎拭 去，數次即愈。」

口吻生瘡白爛：用檳榔燒灰，入輕粉少許，同研細，乾摻之。〈得效〉

口瘡，以好墨研螻蛄令細，傅之，立效。蓋螻蛄走小腸、 膀胱，其效甚速。〈綱目〉

口瘡久不愈，以五倍末搽之，或煎湯漱，或煎湯泡白 礬，或膽礬漱，蓋酸能收斂。

香口去臭：「密佗僧一錢，酢調漱口。」〈普濟〉

口中氣臭：「明礬入麝香為末，擦牙上。」〈生生編〉

齒敗口臭：水煑芎藭含之。〈普濟〉 口中氣臭用香白芷七錢為末，食後井水服一錢。 苦竹葉及瀝治口瘡，煎葉湯漱口，取瀝塗之。〈本草〉 香口辟臭：「豆蔻細莘為末含之。」〈肘後〉

《香口去臭》藿香洗淨煎湯，時時噙漱。〈摘元〉

口吻瘡，以松白皮及濕貼之，三四度瘥。〈千金下同〉 又方「經年葵根欲腐者佳，燒灰及熱傅之，良。」

又方「以新炊飯了甑，及熱以脣口向甑脣上熨之二 七下，三兩上，瘥止。」

口肥瘡：「熬竈上飯令焦，末傅之。」 燕吻瘡，「木履尾內煻灰中令熱，取拄兩吻各二七遍， 失欠頰車蹉，開張不合，令一人以手指牽其頤，以漸 推之，則復入矣。推當疾出其指，恐誤齧傷人指也。」 又方：「消蠟和水傅之，善。」

卒口噤不開：附子搗末，內管中，強開口，吹口中 口乾，羊脂或猪脂，雞子大劈之，內半升酢中，漬一宿， 絞取汁含之。

又方「石膏五合，碎蜜二升，先以水三升煑石膏，取二 升，內蜜，煑取二升，去滓，含如棗核大，咽汁盡更含之。 虛勞口乾，麥冬一兩，為末，大棗肉三十枚，以蜜一升 和令熟，用米五升蒸之，任性服。」

又方「羊脂如雞子大，醇酒半升，棗七枚劈，合漬七日， 取棗食之，立愈。」

口氣臭穢：常以月旦日未出時，從東壁取步七步，回 頭向垣立，含水噀壁七遍，口即香美。

又方：細莘豆蔻，含之甚良。

鍼灸鍼灸

《素問》云帝曰：有病口苦，取陽陵泉。口苦者，病名為何？ 何以得之？岐伯曰：「病名曰膽癉。夫肝者，中之將也，取 決於膽，咽為之使。此人者數謀慮不決，故膽虛，氣上 溢，而口為之苦，治之以膽募俞。」

嗌乾，口中熱如膠，取足少陰。

《靈樞經》曰：「熱病先身濇倚而熱煩，悗乾脣口嗌，取之 脈，以第一鍼五十九。膚脹口乾，寒汗出，索脈於心，不 得索之水，水者腎也。」

《甲乙經》曰：「舌下腫，難以言，舌縱涎出，廉泉主之。 口僻，遍歷主之。」

口不能水漿，喎僻，水溝主之。

瘈瘲，口沫出，上關主之。

口僻噤，外關主之。

痱痿，臂腕不用，脣吻不收，合谷主之。

風，從頭至足，面目赤，口痛，囓舌，解谿主之。

厥口僻，失欠，下牙痛，頰腫惡寒，口不收，舌不能言，不 得嚼，《大迎》主之。

口僻不正，失欠口不開，翳風主之。

口僻，刺太淵，引而下之。

口中腫臭，勞宮主之。

《千金方》曰：「承泣、四白、巨髎、禾髎、上關、大迎、顴骨、強間、 風池、迎香、水溝，主口喎僻不能言。」

頰「車、顴髎，主口僻痛，惡風寒，不可以嚼。 外關、內庭、三里、大泉、商丘主口僻噤。」

水溝、齗交，主口噤不能水漿，喎僻。

齗交、上關、大迎、翳風，主口噤不開，引鼻中。

合谷、水溝，主「脣吻不收，瘖不能言，口噤不開。」

商丘、曲鬢，主口噤不開。

地倉、大迎，主「口緩不收，不能言。」

下關、大迎、翳風，主口失欠，下，牙齒痛。

膽腧、商陽、小腸腧，「主口舌乾，食飲不下。」

勞宮少澤、三間、大衝，主口熱口乾，口中爛。

勞宮，主大人小兒口中腥。

曲澤、章門，主口乾。

大谿、少澤，主咽中乾，口中熱，唾如膠。

兌端、目窻、正營、耳門，主脣吻強，上齒齲痛。 陽陵泉，主口苦嗌中、介介然。

光明、臨泣，主喜齧頰。

京骨、陽谷，主自齧脣。

解谿，主口痛齧舌。

失欠頰車蹉，灸背第五椎，一日二七壯。滿三日未瘥， 灸氣衝二百壯，胸前喉下巨骨中是，亦名氣堂。 又方：灸足內踝下三寸宛宛中，或三寸五分，百壯，三 報。此三陰交穴也《得效方》曰：「脣緊不能開，宜灸手虎口穴，男左女右。」又 承漿三壯。 《醫學綱目》曰：「口噤喎斜。取頰車沿皮向下。又取地倉 喎。左瀉右。喎右瀉左。鍼透亦無害。輕者只鍼合谷、頰 車。」

《落架風》，《取頰車》。

口瘡取承漿、合谷、人中、長強；又取金津、玉液各出血； 又取委中瀉後谿。此二穴乃心火腎水二經之表。

導引導引

《東垣十書》曰：「凡口瘡無問新久，夜臥將自己兩丸，以 手左右交揉三五十遍，睡覺行之，三五度便差。」 《保生祕要》曰：「口乾導引法，左右足心每搓三十六回， 按時吐納，津迴即咽，六度數週為法，兼後功行之。 運功以舌扺上齶凝鉉雍穴，貫一窟涼水，漸提至口 潠咽。」

又法：「起湧泉水或腎水皆可。」

又法想喉下一窟涼水，以意提起口中，或舌頂上齶， 或舌壓下齶，則津液自生。或升腎水，或升湧泉水， 上膈熱，口乾燥，心頭推開。又想腎水升至背，流出心 頭洗之，不嘻而吸之。或念背舌托上齶，而津液自生， 口不能言。先推開《肺經》，運腎水洗其心肺，又推其舌 肋，肺如華蓋覆於心頭。不能言者，是火旺肺枯，非腎 水不能潤之。

口生蝶毒清《肺經》，舌托上齶，想水遍舌洗之，次呵出 心火。

醫案醫案

《儒門事親》曰：「一男子病口瘡數年，上至口，中至咽嗌， 下至胃脘皆痛，不敢食熱物。一涌一泄，一汗即去其 九。次服黃連解毒，不十餘日皆釋。」

趙平尚家一男子，年二十餘歲，病口中氣出，臭如發 厠，雖親戚莫肯與對語。戴人曰：「肺金本主腥，金為火 所煉，火主焦臭，故如是也。久則成腐，腐者腎也。此極 熱則反兼水化也。病在上，宜涌之。」先以茶調散涌而 去其七分；夜用舟車丸、濬川散，下五七行，比旦而臭 斷。嗚呼！人有病口臭而終其老者，世訛以為肺系偏 而與胃相通。故臭。此妄論也。

《衛生寶鑑》曰：「梁濟民膏粱多飲，因勞心過度，肺金有 傷，以致氣出腥臭，涕唾稠粘，咽嗌不利，口苦乾燥，以 加減瀉白散主之。《難經》云：『心主五臭，入肺為腥臭，此 其一也。因洪飲大熱之氣所傷，使心火刑於肺金，以 桑白皮、地骨皮苦微寒，降肺中伏火而補氣為君；以 黃芩、知母苦寒治氣腥臭，清利肺氣為臣；肺欲收，急』」 食酸以收之。五味子酸溫，以收肺氣，麥門冬苦寒，治 涕唾稠粘，口苦乾燥為佐。桔梗辛溫，體輕浮，治痰逆， 利咽膈，為使也。

《薛己醫案》曰：「州守劉克新患繭脣，時出血水，內熱口 乾，吐痰，體瘦，腎虛之證悉具，用濟陰地黃丸，年許而 愈。」

一儒者因勞役感暑，脣生瘡，或用四物加黃蘗、知母 之類而愈。後復作，彼仍用前藥，益甚，腹中陰冷。余用 補中益氣湯加茯苓、半夏，治之而愈。

儒者楊國華，因怒脣口兩耳腫痛寒熱，余謂「怒生熱， 熱生風」，用柴胡山梔散，數劑而愈。

一男子素善怒，脣腫脹，服清胃等藥，時出血水，形體 骨立。余用補中益氣加半夏、茯苓、桔梗，月餘脣腫漸 消，元氣漸復。又以四物加柴胡、炒山梔、丹皮、升麻、甘 草數劑，乃去山梔加參、朮而痊。

一婦人懷抱久鬱，患繭脣，雜用消食降火，虛證悉具， 盜汗如雨，此氣血虛而有熱也。用當歸六黃湯，內黃 芩、連、蘗炒黑二劑而盜汗頓止。乃用歸脾湯、八珍散 兼服，元氣漸復；更以逍遙散、歸脾湯，間服百餘劑，而 脣亦瘥。

一婦人懷抱久鬱，或時胃口嘈辣，胸膈不利，月水不 調，形衰食少，日晡發熱，食少體倦，脣腫，年餘矣。余用 歸脾湯加薑汁炒黃連、山梔，少佐吳茱萸，嘈辢頓去， 飲食少進。乃去黃連，加貝母、遠志，胸膈通利，飲食如 常；又用「加味逍遙散」、歸脾湯，間服百餘劑，月水調而 脣方痊。

一婦人脣裂內熱二年矣，每作服寒涼之劑，時出血 水，益增他證，余用加味清胃散而痊。後因怒，脣口腫 脹，寒熱而嘔，用小柴胡加山梔、茯苓、桔梗，諸證頓愈； 復用加味逍遙散而康。

一婦人善怒，下脣微腫，內熱體倦，用化痰藥，食少作 嘔，大便不實，脣出血水，用理氣消導，胸膈痞滿，頭目 不清，脣腫經閉，用清胃行血，肢體愈倦，發熱煩躁，涎 水湧出。余曰：「此七情損傷肝脾，誤行攻伐所致。」遂用 濟生歸脾湯，食進便實；用加味逍遙散，腫消熱退；用 補中益氣湯，脾健涎止。後因怒，寒熱耳痛，胸膈脹悶， 脣掀腫甚，此怒動肝火而傷陰血，用四物合小柴胡加山梔頓愈。又因怒，脅乳作脹，肚腹作痛，嘔吐酸涎， 飲食不入，小水不利，此怒動肝木而尅脾土，用補中 益氣加川芎、芍藥而愈。又勞役怒氣，飲食失節，發熱 而喘，體倦不食，下血如崩，脣腫熾甚，此肝經有火不 能藏血，脾經氣虛不能攝血，用補中「益氣湯」加炒黑 山梔、芍藥、丹皮而愈。

一男子內熱作渴，咳唾痰涎，大便乾澀，自喜壯實，問 治於余。余曰：「此脾腎陰虧陽旺之證，當壯水之主。」不 信，自服二陳、芩、連之類，次年下脣漸腫，小便赤濇，執 守前藥，脣出血水，大便黑塊，小便淋瀝。請余往治。余 曰：「大便結黑，小便淋瀝，肝腎敗也；脣口腫白，脾氣敗 也。」辭不赴，竟歿。

一婦人月經不調，兩足發熱，年餘後而身亦熱，勞則 足腿酸痛，又年餘脣腫裂痛，又半年脣裂出血，形體 瘦倦，飲食無味，月水不通，脣下腫如黑棗。余曰：「此肝 脾血虛火證。」彼不信，用通經等藥而死。

一婦人善怒脣腫，或用消毒之藥，脣脹出血年餘矣。 余曰：「須養脾胃，滋化源，方可愈。」彼用前藥，狀如翻花 瘤而死。

一男子口糜爛，脈數無力，此血虛而有火，用四物加 茯苓、白朮，少用黃蘗、知母，治之而愈。

地官李孟卿子新婚，口舌糜爛，日晡益甚，用八珍湯 加五味、麥門冬而口瘡愈。更用加減八味丸，而元氣 實。

一男子脣舌生瘡，口苦作嘔，小便淋濇，此肝脾火動， 以小柴胡加山梔、酸棗仁、遠志、麥門冬，諸證漸愈。但 脯熱體倦，用四物、柴胡、山梔而愈，又加白朮、茯苓、炙 甘草而安。

一婦人每怒則口苦兼辣，頭痛脅脹，乳內刺痛，此肝 肺之火，用小柴胡加山梔、青皮、芎、歸、桑皮而安。後勞 兼怒，口復苦，經水頓至，用四物加炒山梔、炒膽草一 劑，更以加味逍遙散而康。

秋官趙君言，口舌生瘡，勞則體倦，發熱惡寒，此內傷 氣血之證。用補中益氣，加五味、麥冬而愈。

進士劉華甫，口舌生瘡，午前熱甚，脈數而有力，用清 心蓮子飲稍愈，更以四物二連湯全愈。後因勞役，日 晡發熱，脈數而無力，用四物加參、朮、柴胡少瘥。但體 倦口乾，再用補中益氣湯而愈。

《武庫》劉君，口舌生瘡，口乾飲湯，乃胃氣虛而不能化 生津液也。用七味白朮散而痊。

廷評：「曲汝為口內如無皮狀，或咽喉作痛，喜熱飲食， 此中氣真寒而外虛熱也，用加減八味丸而愈。 儒者費懷德發熱，口舌狀如無皮，用寒涼降火藥，面 赤發熱，作嘔少食，痰涎自出，此脾胃復傷虛寒而作 也，用附子理中湯以溫補脾胃，用八味丸補命門火 乃愈。」

一儒者，口苦而辣，此肺肝火證，先以小柴胡加山梔、 膽草、茯苓、桑皮而漸愈，更以六君加山梔、芍藥而痊。 若口苦脅脹，小便淋瀝，此亦肝經之病，用六味丸以 滋化源。

一男子口臭，牙齦赤爛，腿膝痿軟，或用黃蘗等藥益 甚，時或口鹹，此腎經虛熱，余用六味丸悉瘥。

一婦人口苦脅脹，用小柴胡、山梔、黃連少愈；更以四 君子加芍藥、當歸、柴胡而瘥。

一婦人每怒，口苦發熱，晡甚，以小柴胡合四物二劑， 更以四物加柴胡、白朮、茯苓、丹皮而愈。

《醫學綱目》曰：「宣文炳口流涎不止，喜笑，舌瘖，脈洪大， 用連、苓、蘗、梔、白朮、半夏、竹瀝、薑汁服之五日，涎止笑 息。」

《證治準繩》曰：「常熟嚴文靖公，年踰七十，未斷房室，日 服溫補之藥無算，兼以人參煑粥，蓯蓉作羹，致滋胃 熱，滿口糜爛，牙齒動搖，口氣臭穢，殆不可近。屢進寒 涼清胃之藥不效。有欲用畫桂反佐者，請決於予。予 曰：『用之必大劇』。主用加減甘露飲，八劑而平

本作品在全世界都属于公有领域，因为作者逝世已经超过100年，并且于1929年1月1日之前出版。

本作品原文沒有標點。標點是人工智能程序古詩文斷句 v2.1創建，並且經由維基文庫用戶編輯改善的。本站用戶之編輯以知识共享 署名-相同方式共享 4.0协议（CC BY-SA 4.0）發佈。

歡迎各位持續修正標點，請勿複製與本站版權協議不兼容的標點創作。

About this digital edition

This e-book comes from the online library Wikisource[1]. This multilingual digital library, built by volunteers, is committed to developing a free accessible collection of publications of every kind: novels, poems, magazines, letters...

We distribute our books for free, starting from works not copyrighted or published under a free license. You are free to use our e-books for any purpose (including commercial exploitation), under the terms of the Creative Commons Attribution-ShareAlike 3.0 Unported[2] license or, at your choice, those of the GNU FDL[3].

Wikisource is constantly looking for new members. During the realization of this book, it's possible that we made some errors. You can report them at this page[4].

The following users contributed to this book:

- Kwj2772

- Jdx

- 維基小霸王

- Rocket000

- Santoposmoderno

- HereToHelp

- Victormoz

- Srittau

- Boris23

- KABALINI

- Bromskloss

- Tene~commonswiki

- AzaToth

- Bender235

- PatríciaR

- Dbenbenn

1. ↑ https://wikisource.org

2. ↑ https://www.creativecommons.org/licenses/by-sa/3.0

3. ↑ https://www.gnu.org/copyleft/fdl.html

4. ↑ https://wikisource.org/wiki/Wikisource:Scriptorium

Table of Contents

封面

欽定古今圖書集成/博物彙編/藝術典/第174卷

关于